《无题和王子新》
明代·朱曰藩

葱菁玉树宫槐陌，婀娜纤腰杨柳枝。
多病心情寒食后，小楼风雨落花时。
阳台永夜难为梦，洛浦微波可寄词。
何许鉴侬心独苦，朝来青镜有垂丝。

作者简介：朱曰藩，字子价，号射陂，宝应人（今江苏省宝应县），朱应登之子。生卒年不详，约明世宗嘉靖三十年前后在世。登嘉靖二十三年（公元一五四四年）进士。历官九江府知府。曰藩隽才博学，以文章名家。有《山带阁集》三十三卷，《四库总目》行于世。